Gudmundur forbigået: Overraskende valg af årets træner i verden – Ekstra Bladet
15. mar. 2017 - kl. 21:46
Gudmundur forbigået: Overraskende valg af årets træner i verden
Det internationale håndboldforbund giver prisen som årets træner i 2016 til en mand, der hverken vandt EM eller OL
Gudmundur Gudmundsson var kun verdens femtebedste mandlige håndboldtræner i 2016...(Foto: Jens Dresling)
Skulle man til tops internationalt med et mandligt håndboldlandshold i 2016, så skulle man have en islænding ved roret.
I januar kæmpede Tyskland sig til tops ved EM med Dagur Sigurdsson som cheftræner, og et halvt år senere var det Danmarks tur til at triumfere ved OL i Rio - med Gudmundur Gudmundsson som chef.
Men begge succestrænere er blevet forbigået i kåringen af årets mandlige træner i verden.
Onsdag afslører IHF, det internationale håndboldforbund, at prisen er gået til Didier Dinart. Frankrigs landstræner.
Manden der førte Les Bleus til VM-triumfen i januar. I 2017.
Han vinder knebent foran montenegrinske Veselin Vujovic og Christian Berge. Begge med stor succes ved VM i januar for henholdsvis Slovenien og Norge. Didier Dinart i spidsen for det franske landshold. (Foto: AP) Dagur Sigurdsson og Gudmundur Gudmundsson bliver henholdsvis nummer fire og fem.
Danske Kim Rasmussen var nomineret som verdens bedste kvindelige træner men må nøjes med en fjerdeplads efter islandske Thorir Hergeirsson (Norge), Olivier Krumbholz (Frankrig) og hollandske Henk Groner. Kun russiske Evgeniy Trefilov slutter dårligere end Kim Rasmussen.
Det er i øvrigt femte gang, Hergeirsson vinder prisen som årets kvindelige håndboldtræner i verden!
Oprindeligt var det en gruppe IHF-eksperter samt håndboldlandstrænere, der nominerede de fem trænere i hver kategori. Efterfølgende havde journalister og fans så muligheden for at stemme.
OKAY IHF, hvordan kan man blive verdens bedste træner 2016 uden at ha' vundet noget? Respektløst for ikke mindst Dargur og Gudmundur #hbdbld pic.twitter.com/MsRDT54Nez— Thomas Kristensen (@ThomasKTV2) March 15, 2017
15. mar. 2017 kl. 21:46
Håndbold | 36 min. siden
Håndbold | 29. mar. 2017
Håndbold | 28. mar. 2017
Håndbold29. mar. 2017 - kl. 10:33
Håndbold28. mar. 2017 - kl. 12:14
Mercedes-krigen fortsætter: Hamilton håner Rosberg 1. division4 timer siden